paragraph_text: City Burials jedanaesti je studijski album švedskog rock sastava Katatonia. Diskografska kuća Peaceville Records objavila ga je 24. travnja 2020. godine. Uradak je stilski i dalje utemeljen na progresivnom rocku prijašnjih albuma, no prisutni su i elementi metal glazbe s ranijih albuma. Objavljena su tri singla za pjesme na albumu: "Lacquer", "Behind the Blood" i "The Winter of Our Passing".